b'\n_START_ARTICLE_\nMester Tidende\n_START_PARAGRAPH_\nMester Tidende er Danmarks st\xc3\xb8rste entrepren\xc3\xb8r- og h\xc3\xa5ndv\xc3\xa6rkeravis udgivet siden 1987. Avisen udkommer 11 gange om \xc3\xa5ret og henvender sig til projekterende, r\xc3\xa5dgivende og udf\xc3\xb8rende virksomheder i byggebranchen samt branchens leverand\xc3\xb8rer og producenter af produkter til branchen. _NEWLINE_Oplaget l\xc3\xa5 i 2013 iflg. Danske Specialmedier p\xc3\xa5 22.044, samt et l\xc3\xa6sertal p\xc3\xa5 25.000 l\xc3\xa6sere iflg. Gallup. P\xc3\xa5 Mester Tidendes hjemmeside findes en daglig netavis, udbudsoverv\xc3\xa5gning, brancheregister, jobmarked, markedsplads og artikelarkiv._NEWLINE_Mester Tidende har siden starten i 1987 haft skiftende ejere og blev i 2002 overtaget af Aller Business, der ville opbygge en stor dansk fagbladsvirksomhed. Den 1. januar 2010 blev Mester Tidende overtaget af Danske Fagmedier ApS.'